Federacija Bosne i Hercegovine

Federacija Bosne i Hercegovine (skraćeno Federacija BiH ili FBiH) je jedan od dva entiteta(drugi je Republika Srpska) koji sačinjavaju Bosnu i Hercegovinu i zauzima 51% teritorije. Uspostavljeni su Washingtonskim sporazum 18.3. 1994. kojim je završen oružani sukob između HVO i ARBiH. U tom periodu je bila poznata pod neformalnim nazivima muslimansko-hrvatska ili bošnjačko-hrvatska federacija. Njen glavni organ je bio Ustavotvorna skupština ili Ustavotvorbeni sabor koji je radio sve do oktobra 1996. Politika Glavni članak: Institucije Bosne i Hercegovine Ustroj Glavni grad je Sarajevo, uz Mostar u kome se nalaze sjedište četiri federalna ministarstva. Na čelu entiteta se nalazi predsjednik te dva potpredsjednika. Zakonodavnu vlast vrši Parlament Federacije BiH, koji se sastoji od Doma zastupnika (98 zastupnika direktno biranih) te Doma naroda (čije predstavnike biraju kantonalne skupštine). Posljednjim ustavnim promjenama, i Srbi su postali konstitutivni narod Federacije, tako da trenutno postoji konstitutivnost sva tri naroda na cijelom području Federacije. Kantoni Federacija BiH je ustrojena po načelu kantona (županija) kojih ima 10: Unsko-sanska Posavski Tuzlanski Zeničko-dobojski Bosansko-podrinjski Srednjobosanski Hercegovačko-neretvanski Zapadnohercegovački Sarajevski Kanton 10 (Hercegbosanska županija, Livanjski kanton, Zapadnobosanski kanton) Tri kantona su po sastavu stanovništva većinski hrvatski (Zapadnobosanski, Zapadnohercegovački i Posavski), dva su mješovita (Srednjobosanski i Hercegovačko-neretvanski), dok su ostali većinski bošnjački. Općine Federacija BiH je sastavljena od 79 općina. Demografija Federacija BiH ima 2.219.220 stanovnika od kojih su 70,4% Bošnjaci, 22,4% Hrvati, i 2,5% Srbi. Prosječna starost je 38,5 godina. Urbanizacija Urbansko stanovništo iznosi 43,4%. Sarajevo je najveći grad federacije. Ostali veći gradovi su Tuzla, Zenica i Mostar. Simboli FBiH trenutno ne posjeduje vlastite simbole. Imala je svoju zastavu i svoj grb do 2006. godine, kad je ustavni sud proglasio da oni nisu ustavni. Federacija de facto koristi narodne simbole BiH. Reference